
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 955 


25 Ιουλίου 2001 


ΑΠΟΦΑΣΕΙ Σ 

Αριθ. 1211.2/09/2001 

Κατάταξη Δοκίμων Σημαιοφόρων Λιμενικού Σώματος. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 1 του Ν. 2935/01 (162 Α'). 
β) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Σχολές - Τμήματα Σχολών 

Οι Σχολές και τα Τμήματα Σχολών Πανεπιστημιακού Το¬ 
μέα, οι πτυχιούχοι των οποίων δικαιούνται να συμμετέ¬ 
χουν στο διαγωνισμό κατάταξης Δοκίμων Σημαιοφόρων 
Λιμενικού Σώματος καθορίζονται ως ακολούθως: 
Νομικής, 

Οικονομικών Επιστημών, 

Πολιτικής Επιστήμης και Δημόσιας Διοίκησης, 

Διεθνών και Ευρωπαϊκών Οικονομικών Σπουδών, 
Πολιτικής Επιστήμης και Διεθνών Σπουδών, 

Διοίκησης Επιχειρήσεων, 

Οργάνωσης και Διοίκησης Επιχειρήσεων, 

Δημόσιας Διοίκησης, 

Ναυτιλιακών Σπουδών, 

Στατιστικής και Ασφαλιστικής Επιστήμης, 

Στατιστικής, 

Αστικής και Περιφερειακής Ανάπτυξης, 

Εφαρμοσμένης Πληροφορικής, 

Οικονομικής και Περιφερειακής Ανάπτυξης, 

Διεθνών και Ευρωπαϊκών Σπουδών, 

Πολιτικών Επιστημών, 

Πληροφορικής, 

Διεθνών και Ευρωπαϊκών Οικονομικών και Πολιτικών 
Σπουδών, 

Διεθνών Οικονομικών Σχέσεων και Ανάπτυξης, 
Ναυτιλίας και Επιχειρηματικών Υπηρεσιών, 
Τεχνολογίας και Συστημάτων Παραγωγής, 
Χρηματοοικονομικής και Τραπεζικής Διοικητικής 


Επικοινωνίας και Μέσων Μαζικής Ενημέρωσης, 
Μεθοδολογίας Ιστορίας και Θεωρίας της Επιστήμης, 
Επιστήμης Φυσικής Αγωγής και Αθλητισμού, 

Γ εωλογίας, 

Χημείας, 

Επιστήμης Υπολογιστών, 

Πληροφορικών και Επικοινωνιακών Συστημάτων 
Πολιτικών Μηχανικών, 

Μηχανολόγων Μηχανικών, 

Αρχιτεκτόνων Μηχανικών, 

Χημικών Μηχανικών, 

Ναυπηγών Μηχανολόγων, 

Ηλεκτρολόγων Μηχανικών και Μηχανικών Υπολογι¬ 
στών, 

Ηλεκτρολόγων Μηχανικών και Τεχνολογίας Υπολογι¬ 
στών, 

Μηχανικών Ηλεκτρονικών Υπολογιστών και Πληροφο¬ 
ρικής, 

Ηλεκτρονικής και Μηχανικών Υπολογιστών, 

Μηχανικών Περιβάλλοντος, 

Ναυπηγών Μηχανολόγων Μηχανικών, 

Ηλεκτρονικών Μηχανικών και Μηχανικών Υπολογιστών, 
Μηχανολόγων και Αεροναυπηγών Μηχανικών, 
Μηχανικών Χωροταξίας και Περιφερειακής Ανάπτυξης, 
Μηχανικών Παραγωγής και Διοίκησης, 

Διαχείρισης Περιβάλλοντος και Φυσικών Πόρων, 
Διοικητικής Επιστήμης και Τεχνολογίας, 

Πολιτικής Επιστήμης, 

Μεσογειακών Σπουδών, 

Δημοσιογραφίας και ΜΜΕ, 

Αγγλικής Γλώσσας και Φιλολογίας, 

Γαλλικής Γλώσσας και Φιλολογίας 
Γερμανικής Γλώσσας και Φιλολογίας, 

Ισπανικής Γλώσσας και Φιλολογίας, 

Ιταλικής Γλώσσας και Φιλολογίας, 

Ξένων Γλωσσών Μετάφρασης και Διερμηνείας, 
Πολιτικής Επιστήμης και Ιστορίας, 

Λογιστικής και Χρηματοοικονομικής, 

Επιχειρησιακής Έρευνας και ΜαΓ^Θΐιπρ, 

Διεθνών και Ευρωπαϊκών Σπουδών, 

Κοινωνιολογίας, 

Φυσικής, 

Μαθηματικών, 

Οικονομικής Επιστήμης, 

Φιλολογίας, 

Περιβάλλοντος, 

Πληροφορικής και Τηλεπικοινωνιών, 

Επιστήμης της θάλασσας, 

Στατιστικής και Αναλογιστικής Επιστήμης, 
Εφαρμοσμένων Μαθηματικών 

Εφαρμοσμένων Μαθηματικών και Φυσικών Επιστημών, 
Αγρονόμων Τοπογράφων Μηχανικών, 

Μηχανικών Η/Υ Τηλεπικοινωνιών και Δικτύων, 
Μηχανικών Οικονομίας και Διοίκησης, 

Πληροφορικής και Τηλεπικοινωνιών 

Άρθρο 2 

Λοιπά προσόντα υποψηφίων 

Οι υποψήφιοι πέραν των αναφερομένων στο άρθρο 1 
του Ν. 2935/01 προσόντων πρέπει να: 

α. Να είναι Έλληνες πολίτες εγγραμμένοι/ες στα μη¬ 
τρώα αρρένων ή Δημοτολόγια της Χώρας. 

β. Να είναι οι άνδρες στρατολογικά εντάξει, δηλαδή να 
έχουν εκπληρώσει κανονικά τις στρατιωτικές τους υπο¬ 
χρεώσεις ή να εκπληρώνουν αυτές (στρατεύσιμοι), ή να 
βρίσκονται νόμιμα εκτός στρατεύματος. 

γ. Να μην έχουν καταδικαστεί για τέλεση ή απόπειρα κα¬ 
κουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανωμοτί κατάθεσης, 
απιστίας περί την Υπηρεσία, παράβαση καθήκοντος, αν¬ 
θρωποκτονίας εκτός της προερχομένης από αμέλεια, κα¬ 
τά της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, συκοφαντικής δυσφήμη- 
σης, κλοπής, υπεξαίρεσης, εκβίασης, απάτης, απιστίας, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας, παράνομης 
αλιείας, ή οποιουδήποτε άλλου εγκλήματος από δόλο τε- 
λεσθέντος, για το οποίο επιβλήθηκε ποινή φυλάκισης 
τουλάχιστον τριών (3) μηνών. 

Να μην έχουν στερηθεί των πολιτικών τους δικαιωμά¬ 
των, έστω και αν έχει λήξει ο χρόνος που ορίστηκε για τη 
στέρησή τους. 

Να μην τελούν υπό απαγόρευση ή δικαστική αντίληψη, 
ούτε να τους έχει επιβληθεί με απόφαση δικαστηρίου πε¬ 
ριορισμός σε σωφρονιστικό ψυχιατρικό κατάστημα (ανα¬ 
μορφωτικά ή θεραπευτικά μέτρα). 

Να μην διώκονται ως φυγόποινοι ή φυγόδικοι για τα πα¬ 
ραπάνω αδικήματα. 

δ. Να είναι υγιείς, ικανοί/ές και αναστήματος τουλάχι¬ 
στον 1,70μ. οι άνδρες και 1,65 οι γυναίκες. 

Άρθρο 3 

Δικαιολογητικά συμμετοχής στο διαγωνισμό 

1. Για τη συμμετοχή των υποψηφίων δοκίμων Σημαιο¬ 
φόρων Λ.Σ. στο διαγωνισμό υποβάλλονται στο ΥΕΝ τα 
εξής δικαιολογητικά: 
α) Αίτηση συμμετοχής. 

β) Επικυρωμένο φωτοαντίγραφο τίτλου σπουδών: 


ι) Οι Πτυχιούχοι ΑΕΙ πτυχίου ή διπλώματος 

ιι) Οι διπλωματούχοι του ΕΝ: διπλώματος Αξιωματικού 
Ε.Ν. (Γ Τάξης), και πτυχίου ΑΕΝ. 

-Γίνεται δεκτό, μέχρι την ημερομηνία λήξης υποβολής 
των δικαιολογητικών και πιστοποιητικό ή βεβαίωση από 
την Γραμματεία της οικείας σχολής ΑΕΙ ότι ο υποψήφιος 
έχει επιτύχει στα προβλεπόμενα μαθήματα και έχει ολο¬ 
κληρώσει τις σπουδές του. 

-Οι πτυχιούχοι ΑΕΙ εξωτερικού πρέπει να προσκομίζουν 
με τα δικαιολογητικά και βεβαίωση αναγνώρισης του πτυ¬ 
χίου τους από το ΔΙΚΑΤΣΑ. 

γ) Υπεύθυνη Δήλωση του Ν 1599/86 στην οποία να δη¬ 
λώνεται ότι ο υποψήφιος έχει όλα τα νόμιμα προσόντα- 
προϋποθέσεις συμμετοχής στο διαγωνισμό, όπως αυτά 
αναφέρονται στη σχετική προκήρυξη, και ότι τα αναγρα¬ 
φόμενα στοιχεία που δηλώνονται στην αίτησή του είναι 
αληθή. 

δ) Επικυρωμένο φωτοαντίγραφο του δελτίου ταυτότη¬ 
τας. 

ε) Πιστοποιητικό οικείου φορέα για όσους ανήκουν στις 
ευεργετικές διατάξεις. 

στ) Τίτλος Σπουδών Ξένης Γλώσσας (για όσους κατέ¬ 
χουν προβλεπόμενο τίτλο). 

2. Όσοι/εςέχουντα παραπάνω προσόντα και επιθυμούν 
να πάρουν μέρος στο διαγωνισμό κατάταξης δοκίμων Ση¬ 
μαιοφόρων Λ.Σ. υποβάλλουν δικαιολογητικά απευθείας 
στο Υπουργείο Εμπορικής Ναυτιλίας, σύμφωνα με την 
προκήρυξη. 

3. Ο έλεγχος των δικαιολογητικών των υποψηφίων 
ενεργείται από Επιτροπή Αξιωματικών Λ.Σ., που ορίζεται 
με Ημερήσια Διαταγή του Διευθυντή Εκπαίδευσης. 

4. Η Επιτροπή συντάσσει Πρακτικό στο οποίο περιλαμ¬ 
βάνονται αυτοί των οποίων τα δικαιολογητικά δεν πλη¬ 
ρούν τις προϋποθέσεις-απαιτήσεις της προκήρυξης και 
δεν έχουν δικαίωμα συμμετοχής στο διαγωνισμό. 

Άρθρο 4 

Υψομέτρηση-Υγειονομικές Εξετάσεις 

1. Όσοιέχουνπλήρη δικαιολογητικά καλούνταιγια υψο¬ 
μέτρηση ενώπιον της Εκτροπής Αθλητικής Δοκιμασίας. 
Όσοι δεν έχουν το απαιτούμενο ελάχιστο ύψος αποκλεί¬ 
ονται του διαγωνισμού. 

2. Στη συνέχεια οι υποψήφιοι/ες υποβάλλονται σε υγει¬ 
ονομικές - εργαστηριακές εξετάσεις και παραπέμπονται 
στην Ανωτάτη του Ναυτικού Υγειονομική Επιτροπή 
(ΑΝΥΕ), η οποία αποφαίνεται για την υγειονομική τους κα¬ 
ταλληλότητα. 

3. Η υγειονομική εξέταση των υποψηφίων Δοκίμων Ση¬ 
μαιοφόρων Λ.Σ. ενεργείται σύμφωνα με το Π.Δ. 426/84 
(ΦΕΚ 150Α/84). 

4. Ειδικότερα για την οπτική οξύτητα των υποψηφίων οι 
διατάξεις του ανωτέρω Π.Δ. ισχύουν με τις ακόλουθες 
τροποποιήσεις: "Ελάχιστη απαιτούμενη οπτική οξύτητα 
εις έκαστο οφθαλμό άνευ υάλων 3/10 διορθωμένη εις 
10/10 δι’ υάλων, η δε χρησιμοποιούμενοι ύαλοι να μην 
υπερβαίνουν τις τρεις (3) διοπτρίες προκειμένου περί 
σφαιρικών και τις δύο(2) διοπτρίες προκειμένου περί κυ¬ 
λινδρικών (κατά τον υπολογισμό λαμβάνεται υπόψη το 
άθροισμα των φακών σφαίρα-κύλινδρος)". 

5. Οι αποφάσεις της ΑΝΥΕ είναι μη αναθεωρήσιμες 
(Ν.Δ. 1327/73). 

Άρθρο 5 

Αθλητική δοκιμασία 

1. Οι υποψήφιοι/ες που κρίνονται "Κατάλληλοι" από την 
ΑΝΥΕ, υποβάλλονται σε αθλητική δοκιμασία, ενώπιοντης 
αρμόδιας Επιτροπής ως εξής: 

Στην κολύμβηση, σε απόσταση 50 μέτρων. Όσοι απο¬ 
τυγχάνουν στην κολύμβηση αποκλείονται από το διαγω¬ 
νισμό. Οι υπόλοιποι υποψήφιοι υποβάλλονται στα εξής 
αγωνίσματα και υποχρεούνται να επιτύχουν τα ελάχιστα 
όρια επίδοσης σε δύο από τα τρία: 

α) Άλμα σε μήκος με φόρα 3,60 μ. οι άνδρες και 2,60 μ. 
οι γυναίκες (τρεις προσπάθειες). 

β) Άλμα σε ύψος με φόρα 1μ. οι άνδρες και 0,80 μ. οι γυ¬ 
ναίκες (τρεις προσπάθειες). 

γ) Δρόμος 800 μ. οι άνδρες σε 3'30" και οι γυναίκες σε 
4'30"(μία προσπάθεια). 

2. Ενστάσεις για τα αποτελέσματα της κολύμβησης και 
των αγωνισμάτων και κολύμβησης δεν γίνονται δεκτές. 

Άρθρο 6 

Ψυχοτεχνική δοκιμασία 

1. Οι υποψήφιοι/ες υποβάλλονται σε κατάλληλη ψυχο¬ 
τεχνική δοκιμασία όπως ορίζεται στην προκήρυξη του 
διαγωνισμού. 

2. Όποιος κρίνεται ακατάλληλος από την ψυχοτεχνική 
δοκιμασία αποκλείεται από τον διαγωνισμό. 

3. Ενστάσεις για τα αποτελέσματα της ψυχοτεχνικής 
δοκιμασίας δεν γίνονται δεκτές. 

Άρθρο 7 

Μαθήματα-Εξεταστέα Ύλη 

Οι υποψήφιοι/ες που θα κριθούν ικανοί/ες, μετά την 
υγειονομική εξέταση, την αθλητική και ψυχοτεχνική δοκι¬ 
μασία υποβάλλονται σε γραπτές εξετάσεις, στα παρακά¬ 
τω μαθήματα. Η ξένη γλώσσα εξετάζεται και προφορικά: 

Γραπτές Εξετάσεις - Μαθήματα - Εξεταστέα Ύλη 

ΔΙΠΛ/ΟΥΧΟΙ 
ΠΟΛΥΤΕΧΝΕΙΟΥ 
ΠΤΥΧΙΟΥΧΟΙ και θετικών 
ΠΑΝ/ΜΙΟΥ Σχολώντου ΠΤΥΧΙΟΥΧΟΙ 
Παν/μιου ΑΕΝ 





Πλοί¬ 

Μηχα¬ 




αρχοι 

νικοί 

Α'ΚΟΙΝΑ 

ΜΑΘΗΜΑΤΑ 

1. ΕΛΛΗΝΙΚΑ 
(ΕΚΘΕΣΗ ΙΔΕΩΝ) 

ΝΑΙ 

ΝΑΙ 

ΝΑΙ 

ΝΑΙ 

2. ΣΤΟΙΧΕΙΑ 

ΝΑΙ 

ΝΑΙ 

ΝΑΙ 

ΝΑΙ 

ΝΑΥΤΙΚΟΥ ΔΙ-ΚΑΙΟΥ 
ΙΔΙΩΤΙΚΟ-ΔΗΜΟΣΙΟ) 





3. ΣΤΟΙΧΕΙΑ 

ΝΑΙ 

ΝΑΙ 

ΝΑΙ 

ΝΑΙ 

ΣΥΝΤΑΓΜΑΤΙΚΟΥ 

ΔΙΚΑΙΟΥ 





4. ΞΕΝΗ ΓΛΩΣΣΑ 

Β’ ΕΙΔΙΚΑ 

ΝΑΙ 

ΝΑΙ 

ΝΑΙ 

ΝΑΙ 

ΜΑΘΗΜΑΤΑ 

1. ΠΟΙΝΙΚΟ ΔΙΚΑΙΟ 

ΝΑΙ 




2. ΔΙΟΙΚΗΤΙΚΟ ΔΙΚΑΙΟ 

3. ΑΝΩΤΕΡΑ 

ΝΑΙ 

ΝΑΙ 

... 

... 

ΜΑΘΗΜΑΤΙΚΑ 

4. ΦΥΣΙΚΗ 


ΝΑΙ 



5. ΝΑΥΤΙΛΙΑ 

... 

... 

ΝΑΙ 

... 

6. ΝΑΥΠΗΓΙΚΗ 

— 

... 

ΝΑΙ 

ΝΑΙ 

7. ΜΕΚ 

... 

... 

... 

ΝΑΙ 


Για τη διεξαγωγή του διαγωνισμού συγκροτείται με 
απόφαση του Αρχηγού Α.Σ. τριμελής Επιτροπή Εξετάσε¬ 
ων από Ανωτέρους Αξιωματικούς Α.Σ., ο αρχαιότερος των 
οποίων εκτελεί καθήκοντα Προέδρου. Καθήκοντα Γραμ- 
ματέα εκτελεί κατώτερος Αξιωματικός Λ.Σ.. Αξιωματικοί 
Α.Σ. ή μέλη ΔΕΠ ή ΕΠ των ΙΑΕ ορίζονται στην ίδια Απόφα¬ 
ση ως εξεταστές κατά μάθημα. 

Η εξεταστέα κατά μάθημα αναλυτική ύλη καθορίζεται 
ως ακολούθως: 

Α) Ελληνικά (Έκθεση Ιδεών) 

Ανάπτυξη ορισμένου θέματος για τη διαπίστωση της γε¬ 
νικής μόρφωσης του υποψηφίου και της ικανότητάς του 
προς διατύπωση. 

Β).Στοιχεία Ναυτικού Δικαίου 

α) Ιδιωτικό Ναυτικό Δίκαιο: Πλοία και πλοιοκτησία. Συ¬ 
μπλοιοκτησία. Πλοίαρχος. Πλήρωμα. Ναύλωση. Μεταβί¬ 
βαση κυριότητας πλοίου προς εξασφάλιση απαίτησης. 
Υποθήκη πλοίων. Ναυτικά προνόμια. Κατάσχεση και ανα¬ 
γκαστική εκτέλεση επί πλοίων. Κοινές αβαρίες και συνει¬ 
σφορές. Θαλάσσια ασφάλιση. 

β) Δημόσιο Ναυτικό Δίκαιο: Έννοια πλοίου και βοηθητι¬ 
κού ναυπηγήματος άρθρα 3-4 ΚΔΝΔ. Αναγνώριση πλοίου 
ως Ελληνικού άρθρο. 5 ΚΔΝΔ. Δικαιώματα πλοίων υπό ελ¬ 
ληνική σημαία άρθρο 11 ΚΔΝΔ. 

Λόγοι απώλειας Εθνικότητας πλοίου άρθρο. 16 ΚΔΝΔ. 
Διαγραφή πλοίου εκ του Νηολογίου άρθρο. 18 ΚΔΝΔ. 
Ναυτιλιακά Έγγραφα πλοίων άρθρο 46 και επόμ. ΚΔΝΔ. 
Εξουσία και καθήκοντα του Πλοιάρχου άρθρα 104-129 
ΚΔΝΔ. Αστυνομία λιμένων και παραλίων άρθρα. 136-137 
ΚΔΝΔ. 

Γ). Στοιχεία Συνταγματικού Δικαίου 

Αντικείμενο του Συνταγματικού Δικαίου. Έννοια του Συ- 
ντάγματος-διακρίσεις Συνταγμάτων. Οι πηγές του Ελλη¬ 
νικού Συνταγματικού Δικαίου. Θεμελιώδεις Αρχές του Ελ¬ 
ληνικού Συντάγματος. Η Δημοκρατική Αρχή. Η Κοινοβου¬ 
λευτική Αρχή. Η Αρχή του Πολυκομματισμού. Η Αρχή της 
Προεδρευόμενης Δημοκρατίας. Η Αρχή της διάκρισης 
των Εξουσιών. Η Αρχή του κράτους Δικαίου και του Κοι¬ 
νωνικού κράτους. Όργανα του Κράτους και οι Λειτουρ¬ 
γίες τους. Το Εκλογικό Σώμα. Η Βουλή. Η Κυβέρνηση. Ο 
Πρόεδρος της Δημοκρατίας. Ατομικά δικαιώματα και 
προστασία τους. 

Δ) Ξένη Γλώσσα 

I) Ορθή απάντηση σε σύστημα πολλαπλών γραπτών 
ερωτήσεων της Αγγλικής ή Γαλλικής ή Ιταλικής ή Γερμα- 
νικής ή Ισπανικής γλώσσας, επιπέδου τουλάχιστον 
ΕΟννΕΒ ΡΙΒ5Τ ΟΕΒΤΙΡΙΟΑΤΕ ΙΝ ΕΝΘΕΙδΗ για την Αγγλι¬ 
κή, ΟΕΒΤΙΡΙΟΑΤΕ ή ϋΙΡΕΟΜΕ ϋ’ ΕΤϋϋΕ ΕΝ ΕΑΝΘυΕ 
ΡΒΑΝΟΑΙ3Ε (ΟΕΙ_Ρ ϋΕΘΒΕ) για την Γαλλική, ΖΕΝ- 
ΤΒΑΕΕ ΜΙΤΤΕΕδΤυΡΕΝ ΡΡΙΙΕΡυΝΘ (ΜΙΤΤΕΙδΤυΡΕ) για 
την Γερμανική, ϋΙΡΕΟΜΑ ϋΕ ΕΙΝΘΙΙΑ ΙΤΑϋΑΝΑ για την 
Ιταλική και ΒΑδΙΟΟ για την Ισπανική γλώσσα. 

II) Ορθή γραφή και μετάφραση ξενόγλωσσου κειμένου 
από είκοσι τουλάχιστον στοίχους του ιδίου ως άνω επιπέ¬ 
δου και γλώσσας. 

III) Απόδοση κειμένου ή φράσεων από την Ελληνική 
στην Αγγλική ή Γαλλική ή Ιταλική ή Γερμανική ή Ισπανική 
αναλόγου ως άνω επιπέδου. 

ΑΠΑΛΛΑΣΣΟΝΤΑΙ της εξέτασης στην ξένη γλώσα (γρα¬ 
πτά και προφορικά): 

α) .Όσοι υποψήφιοι είναι κάτοχοι τίτλου ξένης γλώσσας 
επιπέδου ΡΡΟΡΙΟΙΕΝΟΥ για την Αγγλική, ϋΙΡΕΟΜΕ ϋ’ 

ΕτυϋΕδ δυΡΕΡίΕυΡΕδ ή οιρεομε ώ ' ΕτυϋΕδ ρβαν- 

ΘΑΙ3Ε 2 θιτιθ ϋΕΘΒΕ ή ϋΙΡίΟΜΕ ΑΡΡΒΟΓΟΝΩυ ΩΕ 
ΙΑΝΘΙύΕ ΓΒΑΝΘΑΙ3Ε (ϋΑίΡ) για την Γαλλική, ΘΒΘ33Ε3 
ϋΕυδΟΗΕδ δΡΗΑΟΗϋΙΡίΟΜ για την Γερμανική, ϋΙΡίΟ- 
ΜΑ ΩΕ ϋΝΟυΑ Ε ΘυίΤυΒΑ ΙΤΑΙΙΑΝΑ-ΘΟΒδΟ δυΡΕΒΙ- 
ΟΗΕ για την Ιταλική, δΨΡΕΒΙΟΒ για την Ισπανική και 
β). Οι κάτοχοι πτυχίου ή διπλώματος αντιστοίχου ξενό¬ 
γλωσσου τμήματος ή Σχολής Α,Ε.Ι. της ημεδαπής ή ισοτί¬ 
μου της αλλοδαπής ή πτυχίου τριτοβάθμιας εκπαίδευσης 
ή μεταπτυχιακού τίτλου σπουδών της χώρας στην οποία 
ομιλείται η αντίστοιχη γλώσσα ή απολυτηρίου σχολείου 
Δευτεροβάθμιας εκπαίδευσης, της αλλοδαπής ή αντι¬ 
στοίχου ξενόγλωσσου σχολείου της ημεδαπής. 

Οι απαλλασσόμενοι λαμβάνουν ως τελικό βαθμό στο 
μάθημα της ξένης γλώσσας τον ανώτατο βαθμό που προ- 
βλέπεται, δηλ είκοσι (20). 

Όσοι υποψήφιοι δηλώσουν στην αίτησή τους ότι έχουν 
τίτλους ξένης γλώσσας επιπέδου ΡΒΟΡΙΟΙΕΝΟΥ για την 
Αγγλική ή αντίστοιχουςτίτλους γνώσηςτης Γαλλικής, της 
Γερμανικής ,της Ιταλικής, ή της Ισπανικής γλώσσας θα 
πρέπει να τους καταθέσουν και αν είναι σε φωτοαντίγρα¬ 
φο να είναι θεωρημένοι για τη γνωσιότητά τους από τον 
Μορφωτικό ακόλουθο της οικείας πρεσβείας ή το κατά 
περίπτωση αρμόδιο όργανο (Βρετανικό Συμβούλιο, Ελ- 
ληνοαμερικανική Ένωση κ.λπ). Οι αναγνωρισμένοι φο¬ 
ρείς που έχουν εκδώσει τους προαναφερθέντες τίτλους 
επιπέδου ΡΒΟΡΙΟΙΕΝΟΥ είναι οι ακόλουθοι: 

α) Για την Αγγλική : Τα Πανεπιστήμια Θαπιόπάρθ ή 
Μίοόιραπ. 

β) Γιατην Γαλλική: Το Γαλλικό Ινστιτούτο, 
γ) Για την Γερμανική : Το Ινστιτούτο ΟΟΕΤΗΕ. 
δ) Για την Ιταλική: Το Ιταλικό Ινστιτούτο, 
ε) Γ ιατην Ισπανική: Το Ινστιτούτο Θερβάντες. 

Ε) Ποινικό Δίκαιο: 

α) Χρονικά και τοπικά όρια ισχύος των Ποινικών νόμων. 
Έννοια αξιόποινης πράξης. Λόγοι που αποκλείουν τον 
άδικο χαρακτήρατηςπράξης. Δόλος. Αμέλεια. Απόπειρα. 
Συμμετοχή. Λόγοι που εξαλείφουν το αξιόποινο. 

β) Ειδικό μέρος: Ανθρωποκτονία από πρόθεση και αμέ¬ 
λεια. Παράλειψη λυτρώσεως από κίνδυνο ζωής. Σωματι¬ 
κή βλάβη (απλή-επικίνδυνη-βαρειά). Σωματική βλάβη από 
αμέλεια. Κλοπή. Υπεξαίρεση. Φθορά ξένης ιδιοκτησίας. 
Εξύβριση. Δυσφήμηση (απλή και συκοφαντική). 

ΣΤ) Διοικητικό Δίκαιο 

Έννοια και περιεχόμενο της Δημόσιας Διοίκησης. Το 
στοιχείο της δράσης στη Δημόσια Διοίκηση. Ορισμός, 
αντικείμενο και πηγές του Διοικητικού Δικαίου. Έννοια 
της Πολιτείας Δικαίου. Όρια των ενεργειών της Διοίκη¬ 
σης. Όρια Νομοθετικής Εξουσιοδότησης. Σύστημα Απο¬ 
κέντρωσης και Αυτοδιοίκησης. Περί Νομικών Προσώπων 
Δημοσίου Δικαίου. Έννοια και διακρίσεις των Διοικητικών 
Υπηρεσιών. 

Κεντρικά και Περιφερειακά Όργανα Διοίκησης. Έννοια 
και σημασία της διοικητικής Πράξης. Παραγωγή (έκδο¬ 
ση) της Διοικητικής πράξης και η Διοικητική Διαδικασία. 
Ανάκληση των Διοικητικών πράξεων. Η Διοικητική Δράση 
και η κατ’ αυτής έννομη προστασία. Διάκριση Διοικητικού 
Δικαίου από Δίκαιο Διοικητικών διαφορών. Αρμοδιότητες 
του Συμβουλίου της Επικράτειας. Αρμοδιότητες του Ελε¬ 
γκτικού Συνεδρίου. 

Ζ) Ανώτερα Μαθηματικά 

α) Παραγώγιση συναρτήσεων - Εφαρμογές: Μερική πα- 
ράγωγος σύνθετης συνάρτησης. Ολικό διαφορικό, 
β) Ολοκληρωτικός λογισμός περισσοτέρων μεταβλη¬ 


τών: Συνήθη ολοκληρώματα. Επικαμπύλια ολοκληρώμα¬ 
τα. Διπλά ολοκληρώματα. Τριπλά ολοκληρώματα. Επιφα¬ 
νειακά ολοκληρώματα. Γενικευμένα ολοκληρώματα. Δια- 
νυσματική ανάλυση (θεμελιώδη θεωρήματα). 

γ) Συνήθεις διαφορικές εξισώσεις: Διαφορικές εξισώ¬ 
σεις α' τάξης. Διαφορικές εξισώσεις ανώτερης τάξης. 
Διαφορικά συστήματα και διαφορικές εξισώσεις με μερι¬ 
κές παραγώγους. Μετασχηματισμός ΕΑΡΕΑΘΕ. 

Η) Φυσική 

α) Μηχανική: Συστήματα αναφοράς. Μετασχηματισμός 
Γαλιλαίου. Διατήρηση ενέργειας. Διατήρηση ορμής και 
στροφορμής. Στοιχειώδης δυναμική των στερεών σωμάτων. 

β) Ηλεκτρισμός και μαγνητισμός: Νόμος ΘΑΙΙ33. Δια¬ 
φορική μορφή του νόμου ΟΑΙΙ33. Πεδία κατανομής φορ¬ 
τίου. Σφαιρική κατανομή. Γραμμική κατανομή. Ηλεκτρο¬ 
στατικό δυναμικό. Γραμμικό ολοκλήρωμα ηλεκτρικού πε¬ 
δίου. Διαφορά δυναμικού και συνάρτηση δυναμικού. 
Παραγωγή του πεδίου από το δυναμικό. Δυναμικό κατα¬ 
νομής φορτίου. Δυναμικό μακρού φορτισμένου σύρμα¬ 
τος. Δυναμικό δύο σημειακών φορτίων. Εξίσωση 
1_ΑΡΙ_ΑΟΕ. Θεώρημα 3ΤΟΚΕ3. Πεδία κινουμένων φορ¬ 
τίων. Τοπομαγνητικό πεδίο. Ηλεκτρικά και μαγνητικά πε¬ 
δία στην ύλη. 

γ) Κυματική: Ελεύθερες ταλαντώσεις απλών συστημά¬ 
των με ένα βαθμό ελευθερίας. Κύματα σε δύο και τρεις 
διαστάσεις. Πόλωση κυμάτων. Συμβολή και περίθλαση 
κυμάτων, 
θ) Ναυτιλία 

α) Ναυτική Κοσμογραφία: Ουράνια σφαίρα. Ουράνιες 
συντεταγμένες. Φαινομένη κίνηση ουράνιας σφαίρας. 
Νόμοι πλανητικού συστήματος. Κινήσεις της γης. Κινή¬ 
σεις πλανητών. Κινήσεις σελήνης. Εκλείψεις. 

β) Χρόνος: Τρίγωνο θέσεως. Συστήματα χρόνου. Μετα¬ 
τροπές χρόνου. Ώρα μεσημβρινής διάβασης. 

γ) Αστρονομική Ναυσιπλοΐα: Διόρθωση υψών. Ευθεία 
θέσεως. Μεσημβρινό πλάτος. Παραμεσημβρινά. Επίδρα¬ 
ση ρεύματος στην ωκεανοπλοία. 
δ) Ωκεανοπλοία: Ορθοδρομικός πλους. Μικτός πλους. 
I) Ναυπηγική 

α. Γενικά: Διαστάσεις, γενική περιγραφή και ονοματο¬ 
λογία, σχέδιο γενικής διάταξης πλοίου. Ναυπηγικές 
γραμμές, σχέδιο και επίπεδα ναυπηγικών γραμμών. 

β. Συντελεστές σχήματος πλοίου: εκτοπίσματος, πρι¬ 
σματικός, ισάλου, μέσης τομής. Τόνοι ανά μονάδα βύθι¬ 
σης. 

γ. Άντωση Έκτόπισμα-Βάρη πλοίου: Αρχή Αρχιμήδη. 
Άντωση. Κέντρο άντωσης, Θέση και μετατόπιση. Πλευ¬ 
στότητα. Εκτόπισμα. Βάρη πλοίου. Κέντρο βάρους. Μέ¬ 
θοδοι προσδιορισμού και μετατοπίσεις Κ.Β. Ολική και κα¬ 
θαρή χωρητικότητα. Ωφέλιμο φορτίο. 

δ. Γραμμές φόρτωσης και βύθισμα: Γενικά περί Γ.Φ. 
Ύψος εξάλων. Επίδραση πυκνότητας στο βύθισμα. Κλί¬ 
μακα φόρτωσης. Ορισμός ανοχής γλυκού νερού, 
ε. Ευστάθεια 
ί Εγκάρσια: 

Ισορροπία. Μετάκεντρο. Μετακεντρικό ύψος. Αρχική 
ευστάθεια μικρών κλίσεων. Ευστάθεια μεγάλων κλίσεων. 
Μετακεντρική ακτίνα. Μοχλοβραχίονας και ζεύγος αρχι¬ 
κής ευστάθειας. Συνέπειες προσθαφαίρεσης και μετακί¬ 
νησης βάρους μέσα στο πλοίο. Στατική και δυναμική ευ¬ 
στάθεια. Ροπή στατικής ευστάθειας. Ανορθωτική, ανα¬ 
τρεπτική και μηδενική ροπή. Πείραμα ευστάθειας. Θέση 
και μεταβολές μετάκεντρου. Υδροστατικό διάγραμμα. 

π Ελεύθερες επιφάνειες: Επίδραση στην ευστάθεια. Ρο¬ 
πή αδράνειας ελεύθερης επιφάνειας. Αντιμετώπιση κιν¬ 
δύνου από ελεύθερες επιφάνειες. Διαμήκεις υποδιαιρέ¬ 
σεις. Επίδραση κατάκλυσης από θάλασσα, 
ίϋ Διαμήκης ευστάθεια - Διαγωγή: 

Ορισμοί. Σημασία διαγωγής. Επιπτώσεις διαγωγής στην 
εγκάρσια ευστάθεια. Συνθήκες διαμήκους ισορροπίας. 
Κλίμακα βυθισμάτων. Διαμήκης θέση κέντρου βάρους, 
στ. Αντίσταση - Πρόωση - Έλικα: 

Αντιστάσεις κατά την πρόωση. Προσδιορισμός ιπποδύ¬ 
ναμης ρυμούλκησης. Ιπποδύναμη πρόωσης και συντελε¬ 
στές. Έλικα. Ώση και ολίσθηση. Σπηλαίωση. 
ζ. Πηδαλιούχηση: 

Σχήμα πηδαλίου. Πηδαλιούχηση, 
η. Διατοιχισμός: 

Διατοιχισμός σε κυμάτισμά και σχέση αυτού με την ευ¬ 
στάθεια. Μέσα μείωσης διατοιχισμού. 
θ. Καταπόνηση και αντοχή πλοίου: 

Ορισμοί αντοχής. Το πλοίο ως καμπτομένη δοκός. Τά¬ 
σεις της κατασκευής του πλοίου. Καμπύλες καμπτικών 
ροπών και αντοχής πλοίου. 

ΙΑ) ΜΕΚ 

α. Στοιχεία Θερμοδυναμικής: 

Θερμικοί κύκλοι αέρα υπό σταθερό όγκο, σταθερή πίε¬ 
ση, μικτός κύκλος. Αναλυτικές σχέσεις των κύκλων. Έν¬ 
νοια του βαθμού συμπίεσης, λόγοι μεταβολής, επαναφο¬ 
ράς, περιορισμοί, έννοια και σημασία του Η.II.Θ.Π.και θε¬ 
ωρητικής μέσης πίεσης. Επίδραση του βαθμού 
συμπίεσης στην απόδοση των κύκλων. Χρήση των θεω¬ 
ρητικών κύκλων σε σχέση με τις μηχανές. Πραγματικοί 
κύκλοι. Κυκλικά διαγράμματα. Ανάπτυξη των απωλειών 
στους πραγματικούς κύκλους, 
β.Περιγραφή εξαρτημάτων: 

Εξαρτήματα και μηχανισμοί τετράχρονου και δίχρονου 
μηχανής. Σκελετοί βάσεως και κυλίνδρων, κατασκευή - 
έλεγχος αυτών. Συνδέτες και επίδραση της προέκτασης 
στην τελική καταπόνηση του σκελετού. Πώματα. Βαλβί¬ 
δες. Χιτώνια. Καταπονήσεις. Μέθοδοι αποφυγής θραύσε¬ 
ων. Φθορά. Μέτρηση και ζωή χιτωνίων. Έλεγχος ευθυ¬ 
γράμμισης. Κάμψη στροφαλοφόρου και μέθοδοι μέτρη¬ 
σης. Σειρά καύσης, 
γ. Συστήματα ροών: 

Δίκτυα και εξοπλισμός αυτών. Τεχνολογία ψύξης . Δια¬ 
βρώσεις και αντιμετώπιση ΡΗ και ϋΗ νερού. Έλεγχος 
θερμοκρασιών και εξαερισμού. Επεξεργασία, προθέρ¬ 
μανση, πρόσθετα καυσίμων. Έννοια των αντιστάσεων 
ροής στους οχετούς εισαγωγής και εξαγωγής και επί¬ 
δραση στη λειτουργία των μηχανών. Σιγαστήρες-οικονο- 
μητήρες. 

δ. Καύση καυσίμου - Έγχυση - Μηχανισμοί Εγχύσεως: 
Εισαγωγή, τρόποι επίτευξης τέλειας καύσης. Θάλαμοι 
καύσεως, επίδραση αυτών στην αποδοτική λειτουργία. 
Τεχνολογία, συστήματα, εγχυτήρες, ανωμαλίες και αντι¬ 
μετώπιση. Τύποι αντλιών, λειτουργία, επιθεώρηση, ρύθ¬ 
μιση. Ρυθμιστές υπερταχύνσεως. 
ε. Σάρωση - Υπερπλήρωση: 

Τεχνολογία σάρωσης και υπερπλήρωσης. Χρησιμοποί¬ 
ηση πίεσης σάρωσης. Συστήματα ροής. Αντλίες, βαθμός 
απόδοσης. Υπερπλήρωση 4 και 2 χρόνων. Διαγράμματα. 
Πλεονεκτήματα και περιορισμοί υπερπλήρωσης. 
στ. Εκκίνηση - Λειτουργία - Έλεγχος: 

Έλεγχος και προετοιμασία. Δίκτυα, συστήματα και μέ¬ 
σα διευκόλυνσης. Συστήματα αναστροφής. 


ζ. Εγκαταστάσεις προωστηρίων μηχανών: 

Γενικές αρχές και εξοπλισμός προωστηρίου εγκατα- 
στάσεως ΜΕΚ. Μετάδοση κίνησης προς τον έλικα. Είδη 
συνδέσμων, μειωτήρες. Όργανα ελέγχου, ασφαλιστικές 
διατάξεις. Ωστικός τριβέας - Ελικοφόροι άξονες - Έλικες 
- Ακροπρυμναία έδρανα. 

η. Ισχύς - Απόδοση - Διαγράμματα: 

Ενδ. ισχύς και μέση ενδ. πίεση. Μέτρηση με δυναμοδει- 
κτικάδιαγράμματα. Δυναμοδείκτες. Ισχύςτριβών. Ανάλυ¬ 
ση και μέτρηση. Πραγματική ισχύς και μέση πραγματική 
πίεση έκτης ειδικής κατανάλωσης, από τις ηλεκτρικές εν¬ 
δείξεις. Ειδική κατανάλωση. Βαθμοί απόδοσης, θεωρητι¬ 
κός, ενδεικτικός κ.λπ. Απώλειες. 

θ. Ανωμαλίες - Βλάβες - Αίτια - Αντιμετώπιση - Επιθεω¬ 
ρήσεις: 

Κατά την εκκίνηση: Στο σύστημα αέρα εκκίνησης και 
καυσίμου. Ανωμαλίες καύσεως, κτύποι στον κύλινδρο, 
πτώση και αστάθεια στροφών, διακοπή λειτουργίας, 
εξανθρακώματα. Θερμάνσεις εμβόλων, πωμάτων, τριβέ¬ 
ων, σωλήνων αέρος εκκίνησης, βλάβες εξαρτημάτων αυ¬ 
τών και των βαλβίδων. 

Στο σύστημα λίπανσης: 

Χαμηλή πίεση, υψηλές θερμοκρασίες, μη κανονική λί¬ 
πανση κυλίνδρου, αυξημένη κατανάλωση ελαίου, συνέ¬ 
πειες - αντιμετώπιση. 

Στο σύστημα ψύξης: 

Αύξηση θερμοκρασίας ενός ή όλων των κυλίνδρων, 
διακύμανση στάθμης δοχείου διαστολής διαρροή ψυγεί¬ 
ου κλπ. 

Έκρηξη στροφαλοθαλάμου, πυρκαϊά σαρώσεως, συ¬ 
σκευές εντοπισμού, μέτρα αποφυγής. Ημερήσιες εργα¬ 
σίες. Στρέψη μηχανής. Περιοδικές επιθεωρήσεις. Μετρή¬ 
σεις, όρια φθοράς και αντικατάστασης. 

Επιθεωρήσεις κατά ΕΕΟΥϋ, συντήρηση μακράς διάρ¬ 
κειας. 

ι. Στοιχεία Δυναμικών Φαινομένων: 

Ζυγοστάθμιση ΜΕΚ. Ανάλυση δυνάμεων επί του εμβό¬ 
λου. Στρεπτικό ζεύγος. Σφόνδυλος και διαγράμματα 
στρέψεως. Δονήσεις. 

Στοιχεία επί των στρεπτικών ταλαντώσεων. Συντονι¬ 
σμός. Κρίσιμος αριθμός στροφών - υπολογισμός, αποσυ- 
ντονιστικές συχνοτήτων ή αποσβεστές. 

ια. Αεροστρόβιλοι: (ΒασικέςΣυσκευές): 

Συμπιεστές: Τύποι, παράμετροι συμπεριφοράς, υλικά 
κατασκευής. 

Θάλαμοι καύσης: Συνθήκες λειτουργίας, συμπεριφορά 
και λειτουργικότητα, χαρακτηριστικά κατασκευαστικά 
δεδομένα. 

Ψύξη θαλάμων, καυστήρες, είδη. Διάρκεια ζωής και 
αποδοτικότητα. 

Στρόβιλοι: Είδη στροβίλων, κριτήρια επιλογής στροβί¬ 
λων αεροστρόβιλοι 

5ΙΝΘΕΕ 5ΗΑΡΤ, Τ\ΝΟ 5ΗΑΕΤ, ΤΝΛ/ΙΝ 3ΡΟΟΕ, ΡΗΕΕ 
ΤυΡΙΒΙΝΕ. 

II .Προφορική εξέταση 

Το μάθημα της ξένης γλώσσας εξετάζεται και προφορι¬ 
κά υπό τύπον συνέντευξης (ΙΝΤΕΒνίΕΝΛ/) από τους δύο 
κατά περίπτωση εξεταστές, οι οποίοι σε ιδιαίτερο πίνακα 
βαθμολογούν αριθμητικώς και ολογράφως . 

Ο πίνακας αυτός υπογεγραμμένος και χρονολογημέ¬ 
νος παραδίδεται στον Γραμματέα της Επιτροπής Εξετά¬ 
σεων. Ο μέσος όρος των βαθμολογιών που εξάγεται με 
προσέγγιση εκατοστού αποτελεί τον προφορικό βαθμό. 

Ο Γραμματέας μεταφέρει την βαθμολογία (γραπτή και 
προφορική) όπως προβλέπεται σε κοινό πίνακα και εξάγει 
το μέσο όρο κατά προσέγγιση εκατοστού. 

Ο βαθμός που προκύπτει αποτελεί και τον τελικό βαθμό 
στο μάθημα της ξένης γλώσσας. Ο πίνακας αυτός υπο¬ 
γράφεται από τον Πρόεδρο, τα Μέλη της Επιτροπής εξε¬ 
τάσεων, τον Γραμματέα καιτις κατά περίπτωση εξεταστές. 

Άρθρο 8 

Γ ραπτά Μαθήματα-Βαθμολόγηση 

1 .Οι υποψήφιοι/ες καλούνται για εξέταση στα παραπά¬ 
νω μαθήματα με τη σειρά που αυτά αναφέρονται στο ανω¬ 
τέρω άρθρο.Οι προσκλήσεις γίνονται από τον Πρόεδρο 
της Επιτροπής Εξετάσεων και τοποθετούνται στον Πίνα¬ 
κα Ανακοινώσεων του ΥΕΝ. 

2. Η βαθμολογία κάθε μαθήματος ορίζεται: 0 έως 20, 
βάση δε επιτυχίας είναι ο βαθμός 10, εκτός από τα μαθή¬ 
ματα των Ελληνικών (Έκθεση Ιδεών) και της Ξένης Γλώσ¬ 
σας που για αυτά βάση επιτυχίας είναι ο βαθμός 12. 

3. Υποψήφιος/α που δεν παίρνει τη βάση επιτυχίας στο 
μάθημα των Ελληνικών απορρίπτεται αποκλεισμένης της 
συμμετοχής του στα επόμενα κατά σειρά μαθήματα. Επί¬ 
σης αποκλείεται όταν δεν συγκεντρώσει την βάση στο μά¬ 
θημα της ξένης γλώσσας ή της ομάδας συμψηφιζομένων 
μαθημάτων. 

4. Από τα εξεταζόμενα μαθήματα θεωρούνται ότι απο¬ 
τελούν ιδιαίτερες ομάδες το Ναυτικό με το Συνταγματικό 
Δίκαιο, το Διοικητικό με το Ποινικό Δίκαιο, τυχόν δε βαθ¬ 
μολόγηση του ενός με βαθμό μικρότερο της βάσης μπο¬ 
ρεί να συμψηφιστεί με το βαθμό του άλλου μαθήματος 
της αυτής ομάδας. Το ίδιο ισχύει και για τα μαθήματα Μα¬ 
θηματικά-Φυσική, Ναυτιλία - Ναυπηγική, ΜΕΚ- Ναυπηγι¬ 
κή. Η διενέργεια της εξέτασης μαθημάτων της ίδιας ομά¬ 
δας καθώς και η γραπτή και η προφορική εξέταση στη ξέ¬ 
νη γλώσσα μπορεί να γίνει την ίδια ημέρα. Η γραπτή 
εξέταση των υποψηφίων στην Αγγλική ή Γαλλική ή Γερ- 
μανική ή Ισπανική ή Ιταλική γίνεται συγχρόνως και δίδεται 
αναλόγου επιπέδου κείμενο ή φράσεις για μετάφραση 
από την Ελληνική στην ξένη Γλώσσα. 

5. Κάθε γραπτό βαθμολογείται από δύο εξεταστές. Ο 
βαθμός του πρώτου εξεταστή καλύπτεται από τον ίδιο 
πριν το γραπτό παραδοθεί στον δεύτερο εξεταστή. Σε 
ανάλογη ενέργεια προβαίνει και ο δεύτερος πριν παρα- 
δώσει τα γραπτά στον Πρόεδρο της Επιτροπής Εξετάσε¬ 
ων. Αν μετά την αποσφράγιση υπάρχει διαφορά μεταξύ 
των βαθμών των δύο εξεταστών μεγαλύτερη των τεσσά¬ 
ρων (4) μονάδων, τότε το γραπτό εξετάζεται από τρίτο 
εξεταστή. Ο μέσος όρος των βαθμολογιών των δύο εξε¬ 
ταστών εξάγεται με προσέγγιση εκατοστού και σημειώ¬ 
νεται στο γραπτό αριθμητικώς. 

6. Στην περίπτωση αναβαθμολόγησης, ο βαθμός του 
αναβαθμολογητή είναι ο τελικός. 

Από τα γραπτά η βαθμολογία μεταφέρεται σε κοινό κα¬ 
τά μάθημα πίνακα από τον Γραμματέα της Επιτροπής 
Εξετάσεων. Στον πίνακα σημειώνονται οι βαθμοί κάθε 
εξεταστή καθώς και ο εξαγόμενος μέσος όρος βαθμολο¬ 
γίας, που για μεν την ξένη γλώσσα αποτελεί το μέσο όρο 
της βαθμολογίας της γραπτής και προφορικής εξέτασης 
του μαθήματος αυτού, για δε τα λοιπά μαθήματα την τε¬ 
λική βαθμολογία τους. Ο παραπάνω πίνακας χρονολογεί¬ 
ται και υπογράφεται από τον Πρόεδρο, τα Μέλη της Επι¬ 
τροπής Εξετάσεων τον Γ ραμματέα και τους κατά περί¬ 
πτωση εξεταστές. 


7. Τα δοκίμια βαθμολογούνται ολογράφως και αριθμη- 
τικώς με στυλό διάρκειας από κάθε εξεταστή. Στη συνέ¬ 
χεια μετά την αφαίρεση των επικαλυμμάτων της βαθμο¬ 
λογίας εξάγεται, από τον Γ ραμματέα της Επιτροπής Εξε¬ 
τάσεων, ο μέσος όρος κατά προσέγγιση εκατοστού και 
καταχωρείται στο δοκίμιο και επαληθεύεται από τα Μέλη 
της Επιτροπής Εξετάσεων Σε περίπτωση αναβαθμολόγη¬ 
σης καταχωρείται ο βαθμός του αναβαθμολογητή. 

8. Μετά τον καθορισμό του μέσου όρου βαθμολογίας 
κατά δοκίμιο, γίνεται ενώπιον του Προέδρου και των Με¬ 
λών της Επιτροπής Εξετάσεων, η αφαίρεση του αδιαφα¬ 
νούς χάρτη, του επικαλύμματος του ονοματεπώνυμου 
του υποψήφιου/ας και καταρτίζεται ο προβλεπόμενος πί¬ 
νακας βαθμολογίας 

9. Μετά το τέλος των εξετάσεων η Επιτροπή συντάσσει 
τρεις τελικούς πίνακες βαθμολογίας από έναν για κάθε 
κατηγορία υποψηφίων (Πτυχιούχοι ΑΕΙ, Διπλωματούχοι 
Αξιωματικοί Ε.Ν και Πτυχιούχοι Πολυτεχνείου). Στους πί¬ 
νακες αυτούς που υπογράφονται από την Επιτροπή και 
τον Γ ραμματέα της γράφονται έναντι του ονόματος εκά- 
στου υποψηφίου, η κατηγορία στην οποία υπάγονται, οι 
τελικοί βαθμοί κατά μάθημα και το άθροισμα τους αποτε¬ 
λεί τον τελικό συνολικό βαθμό επίδοσης στις εξετάσεις. 
Στη στήλη παρατηρήσεων σημειώνεται η σειρά επιτυχίας. 

10. Σε ίσα αθροίσματα τελικής συνολικής βαθμολογίας 
προηγείται ο υποψήφιος που παίρνει τη μεγαλύτερη συ¬ 
νολική βαθμολογία στα μαθήματα της ομάδας Ναυτικού 
Δικαίου και Συνταγματικού Δικαίου. Αν στην ομάδα αυτή 
υπάρχει ίση βαθμολογία, τότε λαμβάνεται υπόψη η βαθ¬ 
μολογία της ομάδας των μαθημάτων Ποινικού - Διοικητι¬ 
κού Δικαίου ή της αντίστοιχης ομάδας ειδικών μαθημά¬ 
των. Οι υποψήφιοι που δεν λαμβάνουν τη βάση σε οποιο- 
δήποτε αυτοτελές μάθημα ή ομάδα μαθημάτων, που 
καθορίζεται ειδικότερα στη προκήρυξη αποτυγχάνουν 
και γίνεται σχετική με ερυθρά μελάνη παρατήρηση στη 
στήλη των παρατηρήσεων των παραπάνω πινάκων βαθ¬ 
μολογίας με την ένδειξη "ΑΠΕΤΥΧΕ" ως και τα μαθήματα 
αποτυχίας. 

11. Για την κατάρτιση του πίνακα επιτυχόντων υποψη¬ 
φίων Δοκίμων Σημαιοφόρων που καλούνται προς κατάτα¬ 
ξη, παίρνονται από τους πίνακες της προηγούμενης πα¬ 
ραγράφου, κατά σειρά και κατά το προβλεπόμενο για την 
κατηγορία προέλευσης ποσοστό, οι συγκεντρώνοντες 
την μεγαλύτερη βαθμολογία και σε αριθμό που καλύπτο¬ 
νται οι προκηρυσσόμενες προς κάλυψη οργανικές θέ¬ 
σεις. Ακολούθως συντάσσεται ο πίνακας Επιλαχόντων Σε 
περίπτωση εισαγωγής επιλαχόντων η παραπάνω σειρά 
επιτυχίας δεν αλλάζει. Οιπιο πάνω πίνακες υπογράφονται 
από τον Γ ραμματέα, τον Πρόεδρο και τα μέλη της επιτρο¬ 
πής και θεωρούνται από τον Αρχηγό Λ.Σ. 

Άρθρο 9 

Διαδικασία γραπτών εξετάσεων 

1 .Τα ζητήματα των γραπτών εξετάσεωντων μαθημάτων 
καταρτίζονται από τους κατά περίπτωση εξεταστές, λίγο 
πριν από την έναρξη της εξέτασης κάθε μαθήματος σε 
τριπλάσιο τουλάχιστον αριθμό αυτών που θα δοθούν 
στους υποψηφίους για ανάπτυξη, αριθμούνται και τοπο¬ 
θετούνται σε κληρωτίδα. 

2. Η εξαγωγή των ζητημάτων από την κληρωτίδα γίνεται 
από έναν υποψήφιο παρουσία 

και των λοιπών υποψηφίων. Για το μάθημα της ξένης 
γλώσσας καταρτίζονται μόνο τα θέματα που δίνονται 

στους υποψήφιους. Κάθε ζήτημα των μαθημάτων Συ¬ 
νταγματικού Δικαίου, Διοικητικού Δικαίου, Ναυτικού Δι¬ 
καίου, Ποινικού Δικαίου, Μαθηματικών, Φυσικής, Ναυτι¬ 
λίας, Ναυπηγικής, ΜΕΚ μπορεί να περιλαμβάνει περισσό¬ 
τερες από μία ερωτήσεις. 

3. Υποψήφιοι που στερούνται δελτίου ταυτότητας, δεν 
γίνονται δεκτοί στις εξετάσεις, εκτός αν προσκομίσουν 
βεβαίωση της Αστυνομικής Αρχής ότι έχουν καταθέσει δι- 
καιολογητικά για έκδοση δελτίου ταυτότητας. Η βεβαίω¬ 
ση της Αστυνομικής Αρχής πρέπει να φέρει επικυρωμένη 
φωτογραφία. 

4. Για τις γραπτές εξετάσεις χρησιμοποιούνται φύλλα 
χάρτου που φέρουντην σφραγίδα του Υπουργείου Εμπο¬ 
ρικής Ναυτιλίας και την υπογραφή του Προέδρου. Το 
ονοματεπώνυμο των υποψηφίων καλύπτεται με αδιαφανή 
χάρτη. 

5. Ο Πρόεδρος της Επιτροπής καθορίζει στην αρχή κά¬ 
θε εξέτασης το χρόνο μέσα στον οποίο οι υποψήφιοι πρέ¬ 
πει να αναπτύξουν τα ζητήματα και να παραδώσουν τα 
γραπτά τους .Επιτρέπεται ύστερα από απόφαση της Επι¬ 
τροπής παράταση των εξετάσεων, όχι όμως πάνω από μι- 
σή ώρα κατά μάθημα. 

6. Οι υποψήφιοι πρέπει να παρουσιάζονται στην αίθου¬ 
σα των εξετάσεων την καθορισμένη ώρα, βραδύτερη 
προσέλευση υποψηφίων αποκλείει αυτούς από την προ- 
βλεπόμενη εξέταση, εκτός εάν κατά την κρίση της Επι¬ 
τροπής αυτή είναι δικαιολογημένη και δεν παραβλάπτε¬ 
ται η ομαλή διεξαγωγή των εξετάσεων. 

7. Δεν επιτρέπεται σε κανένα άτομο να εισέρχεται στην 
αίθουσα εξετάσεων κατά την διάρκεια της εξέτασης των 
μαθημάτων, με εξαίρεση τους εκτελούντες υπηρεσία, 
που σχετίζεται με την διεξαγωγή των εξετάσεων. 

8. Δεν επιτρέπεται στους υποψηφίους να επεξεργάζο¬ 
νται τα ζητήματα σε άλλο χαρτί διάφορο εκείνου που τους 
παρέχεται απάτην Επιτροπή. Εργασία που έχει γραφεί σε 
άλλο χαρτί δεν λαμβάνεται υπόψη . 

9. Σε κανένα υποψήφιο δεν επιτρέπεται η έξοδος χωρίς 
άδεια από την αίθουσα των εξετάσεων πριν από την πα¬ 
ράδοση του γραπτού του, γιατί διαφορετικά βαθμολογεί¬ 
ται στο εξεταζόμενο μάθημα με μηδέν. 

10 Οι υποψήφιοι πρέπει να τοποθετούνται κατά τρόπο 
που να μην επιτρέπει την μεταξύ τους συνεννόηση. Βαθ¬ 
μολογούνται με βαθμό μηδέν οι αλληλοβοηθούμενοι υπο¬ 
ψήφιοι καθώς και κάθε συμβουλευόμενος βιβλίο ή σημεί¬ 
ωση. 

11. Για την ακριβή τήρηση αυτών που ορίζονται για τις 
εξετάσεις όλα τα μέλη της Επιτροπής, ο Πρόεδρος και ο 
Γραμματέας υποχρεούνται να παραμείνουν στην αίθου¬ 
σα των εξετάσεων σε όλη τη διάρκειά τους. 

12. Μετά το πέρας της εξέτασης κάθε μαθήματος τα 
γραπτά δοκίμια μονογράφονται από τα μέλη της Επιτρο¬ 
πής και ακυρώνεται με γραμμές που σύρονται χιαστί ο χώ¬ 
ρος του χάρτου που δεν έχει χρησιμοποιηθεί. Εφόσον δεν 
υπάρχει δυνατότητα άμεσου ελέγχου και βαθμολόγησης 
των γραπτών δοκιμίων στην αίθουσα εξετάσεων αυτά 
σφραγίζονται από την Επιτροπή σε φακέλλους τη φύλα¬ 
ξη των οποίων αναλαμβάνει προσωπικά μέχρι την απο¬ 
σφράγισή τους ο Πρόεδρος της Επιτροπής. 

13. Οι φάκελοι των γραπτών δοκιμίων σφραγίζονται πα¬ 
ρουσία όλωντων μελώντης Επιτροπής καιτου Προέδρου 
και αποσφραγίζονται παρουσία τους όταν συνέλθουν για 
έλεγχο και βαθμολόγηση των γραπτών δοκιμίων. 

14. Κατά την προφορική εξέταση των προβλεπομένων 


ξένων γλωσσών, οι υποψήφιοι καλούνται με κλήρο προς 
εξέταση ενώπιον όλων των μελών της Επιτροπής, παρι- 
σταμένου καιτου Προέδρου. Η προφορική εξέταση γίνε¬ 
ται μόνο από τους δύο εξεταστές. 

15. Μετά από κάθε εξέταση ή συνεδρίαση της Επιτρο¬ 
πής για διόρθωση των γραπτών και την εξαγωγή αποτε¬ 
λεσμάτων συντάσσεται σχετικό πρακτικό. 

Άρθρο 10 
Ενστάσεις 

1. Απρεπής συμπεριφορά υποψηφίου στην αίθουσα 
των εξετάσεων επιφέρει ύστερα από απόφαση της Επι¬ 
τροπής τον αποκλεισμό τούτου από τις εξετάσεις. Η από¬ 
φαση συντάσσεται εγγράφως και υπογράφεται από την 
Επιτροπή, το γραμματέα της και τον Πρόεδρο, καταχω- 
ρείται δε στον πίνακα ανακοινώσεων του ΥΕΝ. 

Κατά της απόφασης αυτής επιτρέπεται έγγραφη προ¬ 
σφυγή, που γίνεται στον Αρχηγό Λιμενικού Σώματος μέσα 
σε ανατρεπτική προθεσμία 24 ωρών από το χρόνο της 
ανακοίνωσης της. Ο Αρχηγός Λ.Σ. αποφασίζει οριστικά 
για την τύχη της προσφυγής, μετά από ενημέρωσή του 
από τον Πρόεδρο. Μέχρι την εκδίκαση της σχετικής προ¬ 
σφυγής δεν γίνεται διακοπή συμμετοχής-εξέτασης του 
υποψηφίου στα μαθήματα. Εάν η απόφαση είναι αρνητική 
θεωρείται ότι η συμμετοχή του υποψηφίου διεκόπη από 
την ημερομηνία έκδοσης απόφασης της επιτροπής για 
αποκλεισμό του. 

2. Εάν κατά τη διάρκεια γραπτής εξέτασης μαθήματος, 
υποβληθεί από υποψήφιο ένσταση που αναφέρεται στον 
τρόπο διενέργειας της εξέτασης αποφαίνεται περί αυτής 
ο Πρόεδρος. 

Εάν ο υποψήφιος δεν θεωρεί ικανοποιητική τη λύση του 
Προέδρου έχει τη δυνατότητα προσφυγής την αυτή ημέ¬ 
ρα στον Αρχηγό Λ.Σ. Η προσφυγή είναι έγγραφη και απο¬ 
φασίζει για το περιεχόμενο αυτής ο Αρχηγός Λ.Σ. το αρ¬ 
γότερο την επόμενη εργάσιμη ημέρα από την υποβολή 
της ένστασης, χωρίς τη διακοπή της συμμετοχής του 
υποψηφίους από τα μαθήματα. Αν η ένσταση γίνει απο¬ 
δεκτή, επαναλαμβάνεται η εξέταση του μαθήματος. Στις 
ανωτέρω περιπτώσεις, τον Αρχηγό ΑΣ εάν απουσιάζει 
αναπληροί ο Α' Υπαρχηγός Λ.Σ. 

Άρθρο 11 
Κατάταξη 

1. Ο Πρόεδρος της Επιτροπής Εξετάσεων διαβιβάζει 
στο ΥΕΝ εγκαίρως τον θεωρημένο από τον Αρχηγό ΑΣ πί¬ 
νακα επιτυχόντων και επιλαχόντων κατά σειρά επιτυχίας. 
Σχετική ανακοίνωση αναρτάται στον πίνακα ανακοινώσε¬ 
ων του ΥΕΝ. Στη συνέχεια προωθείται Απόφαση του 
Υπουργού Εμπορικής Ναυτιλίας για την κατάταξη στη 
Σχολή Ναυτικών Δοκίμων, όσων έκτων επιτυχόντων τα δι- 
καιολογητικά είναι πλήρη και κανονικά. 

2. Οι υποψήφιοι/ες οι οποίοι θα επιτύχουν στο διαγωνι¬ 
σμό πρέπει να υποβάλουν στο ΥΕΝ/ΔΠΟΕΚ-Α' πριν εισα- 
χθούν στη Σχολή Ναυτικών Δοκίμων, ειδοποιούμενοι 
έγκαιρα από το αρμόδιο Τμήμα, τα εξής δικαιολογητικά: 

α). Πιστοποιητικό Στρατολογικής κατάστασης τύπου Α 
στο οποίο να φαίνεται ότι ο υποψήφιος εκπλήρωσε κανο¬ 
νικά τις στρατιωτικές του υποχρεώσεις ή ότι βρίσκεται νό¬ 
μιμα εκτός στρατεύματος. Οι υπηρετούντες στις Ένο¬ 
πλες Δυνάμεις προσκομίζουν βεβαίωση της Μονάδας 
που υπηρετούν στην οποία να αναγράφονται τα στρατο¬ 
λογικά τους στοιχεία. (Για τους άνδρες). 

β). Αντίγραφο Ποινικού Μητρώου (τύπου Α), που να κα¬ 
λύπτει τις προϋποθέσεις τις περίπτωσης γ του άρθρου 2 
τηςπαρούσης. 

γ). Πιστοποιητικό της Εισαγγελικής Αρχής του τόπου 
κατοικίας του υποψήφιους ότι δεν διώκονται ως φυγόποι¬ 
νοι, φυγόδικοι. Επιπλέον με υπεύθυνη δήλωση του ν. 
1599/86 οι υποψήφιοι δηλώνουν ότι δεν έχουν παραπεμ- 
φθεί σε δίκη για τα προβλεπόμενα στην περίπτωση γ του 
άρθρου 2 αδικήματα από άλλη εκτός του τόπου κατοικίας 
τους Εισαγγελική Αρχή της Χώρας. 

Άρθρο 12 
Γ ενικές Διατάξεις 

1. Τα δικαιολογητικά των υποψηφίων δοκίμων Σημαιο¬ 


φόρων Λ.Σ. που δεν κατατάχθηκαν διατηρούνται στο αρ¬ 
χείο της Υπηρεσίας για έξι (6) μήνες και μετά καταστρέ- 
φονται, σύμφωνα με τις διατάξεις που ισχύουν κάθε φορά 
για την εκκαθάριση αρχείων, εκτός αν υπάρχει εκκρεμής 
σχετική δίκη. 

2. Όπου στην παρούσα αναφέρεται ΑΕΝ, εννοείται και 
ΑΔΣΕΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιουλίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




